Je lepší spotrebič 2v1 alebo oddelená práčka a sušička?
Pokiaľ vám to priestor a rozpočet dovolí, väčšinou je lepšou voľbou obstarať práčku a sušičku oddelene. Spotrebiče 2v1 majú vyššiu spotrebu, menšiu kapacitu sušenia a programy sušenia spravidla trvajú dlhšie. Môžu ale vyriešiť nedostatok miesta na sušenie alebo na umiestnenie dvoch samostatných spotrebičov.
Z hľadiska spotreby patria práčky so sušičkou k nákladnejším prístrojom, ich náklady na prevádzku sa môžu vyšplhať aj na dvesto eur ročne a viac, v závislosti od energetickej účinnosti, kapacity práčky a početnosti prania a sušenia. Vyššie náklady sú spôsobené okrem iného tým, že práčky so sušičkou využívajú na chladenie pri sušení vodu, na rozdiel od sušičiek, ktoré sú na tento účel vybavené chladivom.